钦定古今图书集成/明伦汇编/官常典/第303卷 > 严清
## 钦定古今图书集成/明伦汇编/官常典/第303卷 > 严清

郸。入为工部主事，历郎中。董作京师外城，修丸陵，吏
无所侵牟。工成加俸。连丁内外艰。服除，补兵部，稍迁
保定知府。故事，岁籍民充京师库役，清罢之。赈荒弭
盗，人以比前守吴岳。历迁易州副使、陕西参政、四川”
按察使、右布政使，并以清望，荐章十馀上。隆庆二年
以右佥都御史巡抚贵州。未上，改四川。清久宦川中，
僚吏惮其风采，相率厉名行，少墨败者。郡县卒岁团
操成都，清罢之。番人入贡，裁为定额。痛绝。强宗悍吏，
毁者亦众。陕西贼流入境，巡按御史王廷瞻劾清纵
寇。大学士赵贞吉言：“贼起郧、陕，贻害川徼。即有罪，当
罪守土臣，不宜专责巡抚。臣蜀人，深知清约己爱人，
省事任怨。今蜀地岁荒民流，方倚清如父母，奈何弃
之？任事臣欲为国家利小民，必得罪豪右。论者不察，
动以深文求之。顷海瑞既去，若清复罢，是任事之臣
皆不免弹击，惟全躯保位为得计矣。”疏奏，不允，命解
官听调，清遂不出。万历二年起抚山西，未赴，改贵州。
历两京大理卿，三迁刑部尚书。张居正当国，尚书不
附丽者独清。居正卒没冯保家，得其籍。廷臣馈遗者
悉罢去，清独无名，神宗深重焉。会吏部尚书梁梦龙
罢，即以清代。日讨故实，辨官材，自丞佐下皆亲署，无
一幸进者。中外师其廉俭，书问几绝。甫半岁，得疾归。
帝数问阁臣：“严尚书病愈否？”十五年，兵部缺尚书，用
杨博故事，特诏起补。遣使趣行，而清疾益甚，不能赴。
又三年卒。赠太子太保，谥恭肃。清初拜尚书，不能具
服色，束素犀带以朝。或嘲之曰：“公释褐时，七品玳瑁
带犹在耶？”清笑而已。